
Innledning 


Norsk Kennel Klub (NKK) har det overordnede ansvaret for hundeavl og hunderaser i Norge, 
ansvaret rundt forvaltning av retrieverrasene har NKK delegert til Norsk Retrieverklubb 
(NRK). NRK har videre fått i oppgave og utarbeide rasespesifikke avlsstrategi (RAS) for hver 
av retrieverrasene, RAS skal tydeliggjøre de mål klubben har for rasen. 


Et utkast til de rasespesifikke alvsstrategiene ble skrevet av seks personer med interesse for 
og erfaring med rasen. Utkastet ble offentliggjort og det ble åpnet for å komme med innspill, 
RAS ble i oktober 2013 behandlet og jobbet med på et RAS seminar som var åpent for alle 
som ønsket og delta. Raseråd toller jobbet med tilbakemeldingene og dette dokumentet er 
sendt styret i NRK for videre behandling der. 


Hensikten med de rasespesifikke avlstrategiene for rasen Nova Scotia Duck Tolling Retriever 
er å tydeliggjøre målene retrieverklubben har for rasen og de skal være et verktøy for å sikre 
sunn hundeavl også i fremtiden. Denne version av RAS tar hovedsaklig for seg årene 
mellom 2003 og 2012. 


Som utgangspunkt for RAS ligger NKKs Avlsstrategi og Etiske grunnregler for avl samt NKKs 
målsetning for alle raser: (se www.nkk.no) ”Funksjonelt friske hunder med rasetypisk 
konstruksjon og mentalitet, som kan leve et langt og lykkelig liv til glede for seg selv, 
sine eiere og samfunnet.” 


Nova Scotia Duck Tolling Retriever, heretter kalt toller, er en hunderase som siden den kom 
til Norge i 1986 hele tiden har økt i popularitet. Årsaken til det er nok at den for mange har en 
”passende størrelse”, den har et vakkert utseende, og dens arbeidsvilje og trenbarhet gjør 
den egnet for mange typer aktiviteter. 


Tollerens moderne historie er kort, det er derfor særdeles viktig at hver enkelt oppdretter og 
avlshanneier er bevisst sitt ansvar for rasens framtid. Rasens genetiske variasjon må 
beholdes og utvides, samtidig som man er tro mot rasens opprinnelige funksjon og 
rasestandarden. Det stilles store krav til allmenn kunnskap om avl og tilgang til informasjon 
om både sin egen hund og tiltenkt avispartner. Vi håper at alle som avler på sin toller, i tillegg 
til sine egne avlsmål, vil legge seg tett opp mot de mål og strategier som er beskrevet i RAS. 


Generelt 


Rasens historie; bakgrunn og utvikling 1 2 

Nova Scotia Duck Tolling Retriever er en rase med opphav i Canada, fra halvøya Nova 
Scotia. Det finnes mange ulike teorier på hvordan rasen har blitt utviklet, og å utpeke én 
historie som den absolutte sannhet er ikke mulig. Det er utgitt flere bøker som beskriver ulike 
teorier om rasens opphav og dens historie, for fordypning henviser vi til disse (se note 2 og 
3). 


The Nova Scotia Duck Tolling Retriever. Alison Strang and Gail MacMillan 1996 
Nova Scotia Duck Tolling Retriever, Dansk Kennel Klub, 2004 

De fleste teoriene fører rasens historie tilbake til 1700-tallet, og hensikten har vært å utvikle 
en hund som kan tolle (lokke til seg) ender på jakt. Fra 1700-tallet og fram til rundt 1940 var 
tolleren en av Nova Scotias best bevarte hemmeligheter og gikk under navnet Little River 
Duck Dog. Man avlet etter bruksegenskapene, som langt på vei hang sammen med 
eksteriør. Tolleren skulle minne om en rev, rød med en kraftig bustete hale, gjerne med noen 
hvite tegninger. Den skulle være liten nok til å minne om en rev, for å kunne tolle inn ender 
og andre sjøfugler, men samtidig kraftig, sterk og stor nok til å apportere fra tildels tøffe 
forhold både på land og særlig fra vann. En kraftig, dobbel vannavstøtende pels var 
nødvendig under slike forhold. Tollerens store lekelyst og dens hurtige, rusende 
bevegelsesmønster var meget viktig for dens evne til å lokke til seg ender. En lettlært og 
samarbeidsvillig hund måtte den også være. 


Først i 1945 ble rasen anerkjent av den Canadiske Kennelklubben (CKG), og 15 hunder ble 
registrert. Men det var slik at de som drev med oppdrett av tollere den gang ikke tok seg 
bryet med å registrere flere på mange år, først i 1959 ble ett kull tollervalper stambokført. | 
årene som fulgte ble det stadig flere kull registrert og stambokført, og langt mer vanlig å avle 
på registrerte hunder. 


På 1980-tallet ble to tollere BIS på to canadiske utstillinger, og rasen begynte å vekke 
interesse verden over. Tolleren ble godkjent av den internasjonale kynologiske 
organisasjonen FCI i 1982 og samme år kom de første tollerne til Europa, nærmere bestemt 
til Danmark. I 1984 ble rasen innført til Sverige, i 1985 til Finland og i 1986 kom den til Norge. 
Interessen for rasen har økt gradvis i årene siden. NKK har i årene fra 1989 — 2012 registrert 
4.198 norskfødte tollere. Registreringstallet har ligget på rundt 250-300 de siste årene. 


Tolleren i Norge 

Den første tolleren som kom til landet var hannhunden Flyingtollers Boomer, importert fra 
Sverige av Magnor Rasmussen (Kennel Red-Tollers) i 1986. Flyingtollers Boomer kan vi se 
igjen i veldig mange norske og skandinaviske stamtavler den dag i dag. Samme år 
importerte Helge Solberg hannhunden Candlelights Fisherman At Fraser fra Sverige. Fraser 
fikk ingen kull etter seg, men ble rasens første viltsporchampion i Norge. 


I årene som fulgte ble det importert flere hunder fra Sverige, både hannhunder og tisper. 
Noen av disse gikk videre i avl og fikk flere avkom etter seg, mens andre ble kjøpt som 
familiehunder. Det første tollerkullet som ble født i Norge kom til verden 28. november 1988 
på Red-Toller's Kennel, foreldrene til dette kullet var den svenskeide hannhunden Larl-B 
Finis Renard og Flyingtollers Contessa Anne. 7.mars 1989 ble det første tollerkullet på Sunlit 
Kennel født, foreldrene her var den svenskeide kanadiske importen Jalna's Zealous Zephyr 
og Flyingtollers Florette Mary. 


Zoetrope's Wicked Witch ble importert fra Sverige i 1988 av Stein Rusten. Hun ble rasens 
første norskeide lydighetschampion og fikk to kull på Sar's Kennel. 


En import som har preget tolleravlen i Skandinavia er Westerlea's Canadian Rockies 
(Rocky). Han ble importert fra Canada i 1993 av Gudrun og Steinar Hansen, og har med sine 
kull fordelt over hele Norden hatt stor innflytelse på nordisk tolleravl. Rocky fikk 9 kull i 
Norge, og det at han viste seg å være Normal/Clear for øyesykdommen prcd-PRA har nok 
vært en medvirkende faktor til at det kun er et begrenset antall hunder i Norge som fikk 
denne sykdommen før vi fikk muligheten til å DNA-teste for dette. 


Norsk Retrieverklubb 


RAS for Nova Scotia Duck Tolling Retriever 


De første tollerne som kom til Norge var hunder med god eksteriørmessig kvalitet, og disse 
egenskapene ble godt ivaretatt av oppdretterne som importerte dem. Dette har gjort at vi i 
dag kan se at norske tollere er av høy internasjonal kvalitet, noe som også bemerkes av 
utenlandske dommere når de dømmer her. 


Tolleren fremstår fortsatt som en rase i vekst i hele Norden, også i Norge. Mens det på 1990- 
tallet ikke fantes så mange oppdrettere av rasen, har vi i dag et stort antall kenneler som 
driver oppdrett av tollere i større eller mindre skala. 


I dag møter du tollere på veldig mange arenaer; i lydighetsringen, på agilitybanen, på 
jaktprøver, som sporhunder, i politi og tollvesen, som redningshunder og terapihunder i 
helsevesenet - selv om tolleren jo egentlig er en jakthund. Ellers er det nok innen viltspor at 
tollerne har gjort seg mest bemerket så langt. Mange tollere har tatt titler her, både 
innenlands og i Norden for øvrig, rasen har en Norgesmester og flere ekvipasjer har blitt tatt 
ut til å representere Norge i denne grenen. Alt dette viser hvor anvendelig tolleren er, og ikke 
minst at den elsker å jobbe! La oss sammen ta vare på dette og sørge for at tolleren 
fortsetter å være en jakthund som også kan brukes til mye annet. 


Overordnet mål for rasen 

Nova Scotia Duck Tolling Retrieveren skal være en hund som har helse, mentalitet, 
bruksegenskaper og eksteriør som gjør den egnet til å utføre sin opprinnelige funksjon som 
tollende og apporterende jakthund, samtidig som den har forutsetninger for å leve et langt og 
lykkelig liv, til glede for seg selv, sine eiere og samfunnet. 


Rasens populasjon 


Populasjonsstørrelse 
Det totale antall tollere i Norge anslås å være omlag 2700 hunder. 


Det registreres ca. 265 tollere per år, og det fødes noe flere hanner enn tisper. 


Antall valper født 

Figur 1. Antall valper født mellom 2003-2012 


Norsk Retrieverklubb 


RAS for Nova Scotia Duck Tolling Retriever 


Gjennomsnittlig kullstørrelse 
Sett over 10 år har kullstørrelsen vært ganske stabil med et snitt på 6,3 valper, med en 
variasjon mellom 5,8 og 7 valper. 


Kullstørrelse 

Figur 2. Kullstørrelse mellom 2003-2012 


Effektiv populasjonsstørrelse 
Effektiv populasjonsstørrelse (NN) er beregnet per år basert på kun tisper og hannhunder 
som produserte kull over en femårsperiode etter en forenklet formel: 


4Nm Nr 
9 Nm +N 


Her er Nm lik antallet hanner som produserte valper og N; er lik antallet tisper som produserte 
valper. 

Tabellen nedenfor viser antall tisper og hannhunder som har produsert valper, samt de 
beregnede effektive populasjonsstørrelsene for ulike år i perioden 2003-2012. 


Tabell 1. Antall tisper og hannhunder i avl under perioden 2003-2012 samt effektiv populasjonsstørrelse 
respektive år. 


Antall ulike Antall ulike Effektiv 
År mødre hann-hunder —populasjonsstørrelse 
2003 28 22 49 
2004 37 31 67 
2005 46 32 75 
2006 32 24 55 
2007 42 31 71 
2008 43 30 71 
2009 46 33 77 
2010 53 45 97 
2011 40 30 69 
2012 50 37 85 

Resultatene viser at effektiv populasjonsstørrelse i gjennomsnitt har vært ca. 72 hunder, og 
at det har vært en økning på ca. 3 hunder per år (statistisk signifikans: P=0.032). Figuren 
nedenfor viser hvordan effektiv populasjonsstørrelse har endret seg gjennom perioden. 


? Linear = 0.455 


Effektiv populasjonsstørrelse 

Figur 3. Endring av effektiv populasjonsstørrelse mellom 2003 og 2012. 


Innavlsgrad 

For å øke den effektive populasjonsstørrelsen er det viktig at innavlsgraden er så lav som 
mulig. Den utregnede innavlsgraden hos toller i Dogweb er i de fleste tilfeller ikke helt 
korrekt, fordi stamtavlene som de baseres på i liten grad er komplette. Raserådet 
kompletterte og regnet ut innavlsgraden over 5 og 6 generasjoner for alle kull født i 2003 (29 
kull) og 2012 (50 kull). 


Innavlsgraden skal regnes ut for 6 komplette generasjoner. Vi har valgt å også regne ut for 5 
generasjoner, for å kunne sammenligne med de øvrige nordiske landene. 


2003 
5 gen.: 1,61 % 
6 gen.: 2,36 % 


2012 
5gen.:0,75% 
6 gen.: 1,20 % 


Tallene viser en synkende innavlsgrad over 10 år. Over 5 generasjoner har innavlsgraden 
sunket med 0,86 %, og over 6 generasjoner har den sunket med 1,26 %. Det bør tas sikte på 
å beholde denne nedadgående trenden. 


Bruk av avlsdyr 
Det brukes flere tisper enn hanner i avl. Forholdet mellom antall tisper og hannhunder som 
brukes har vært relativt konstant de siste 10 årene. 

Figur 4. Anvendte avlsdyr i perioden 2003-2012. 


For å øke den effektive populasjonsstørrelsen bør antall hannhunder som brukes i avl økes, i 
tillegg til at samme eller lignende kombinasjoner av foreldredyr bør unngås. Raseråd Toller 
anbefaler at ingen hannhunder bør ha mer enn 45 valper etter seg. Dette tallet er lavere enn 
5 % av registrerte valper siste 5 år, men Raserådet anser det som nødvendig å operere med 
et lavere tall for å kunne nå målet om å øke den effektive populasjonsstørrelsen og få flere 
hannhunder i avl. 


En hannhund bør ikke ha flere enn 3 kull i løpet av en periode på 2 år. Dette for at både 
hannhundeier og tispeeier skal kunne få en mulighet til å vurdere avkommene i forhold til 
faktorer som mentalitet, helse og eksteriør, før hunden eventuelt brukes videre i avl. 


Innhenting av avlsmateriale fra andre land 

I løpet av perioden 2003-2012 er det importert 100 tollere til Norge. Hoveddelen kommer fra 
Sverige (68%), fulgt av Danmark (18%), Nederland (4%), Belgia (3%) og Finland (2%). 1% 
av importene har kommet fra USA, Canada, Ungarn, Polen och Storbritannia. 


Antall importer var størst mellom 2006 og 2010, og har sunket de siste årene. Antageligvis 
har nedgangen i antall importer en sammenheng med at det nå er lettere å importere frossen 
sæd, og at det har vært stor utvikling og fremgang på dette reproduksjonsvitenskaplige 
området de senere årene. 

Figur 4. Antal importer till Norge mellan 2003-2012. 


Beskrivelse av kortsiktige og langsiktige mål 


Langsiktig mål: 

Øke kunnskapen hos oppdrettere og hannhundeiere slik at man avler på en måte som tar 
vare på tollerens rasespesifikke egenskaper og reduserer risikoen for å spre sykdom og 
defekter videre inn i populasjonen. 


For at ikke viktige gener skal forsvinne for all framtid må vi øke avlsbasen vår og øke 
effektive populasjonsstørrelsen hos den norske tollerstammen. 


Kortsiktige mål: 
Fortsette arbeidet med å redusere innavlsgraden. 
Øke antall gode hannhunder som går i avl. 


Samme eller lignende kombinasjoner bør unngås. 


Prioritering og strategi for å nå målene 

e De fleste parringer bør ha en innavlsgrad under 1,20 % på 6 komplette generasjoner. 
Ingen parringer ska ha innavelsgrad over 6,25 %. 

e Ingen hannhund skal ha fler enn 45 valper etter sig. 

e Ingen hannhund skal ha mer enn 3 kull før det første kull er minimum 2 år, slik at 
hannhund og tispeeieren kan rekke å evaluere avkommene. 

e Informere oppdrettere og hannhundeiere om viktigheten av at de søker den kunnskap 
de trenger. Eksempelvis via informasjon fra NRK, NKK og ved å delta på kurs og 
seminarer om avl og oppdrett. 

e  Jevnlig informere i Retrievernytt og på hjemmesiden om genetikk, 
populasjonsstørrelse, utregning av innavlsgrad og om bruk av hannhundene. 

e Arrangere oppdretterseminar hvert 2 år. 

e Informere om Dogweb og andre tilgjengelige kunnskapsbaser i inn- og utland. 

Helse 


Generell beskrivelse av helsesituasjonen for toller 

Tolleren er i det store og det hele en ganske frisk rase. Som hos mange andre raser 
forekommer hofteleddsdysplasi (HD) og albueleddsartrose (AD) og ulike øyensykdommer 
(PRA, CEA, katarakt, etc.), i tillegg til autoimmune sykdommer som IMRD (leddbetennelse) 
og SRMA (hjernehinnebetennelse), samt øvrige sykdommer som allergi, Addison, 
hypotyreose m.m. 


Ser man på gjennomsnittet for rasen de siste 5 årene (2008-2012) ligger andelen tollere som 
er HD-fri på 87,5%, og for AD er 95,6% av de røntgede hundene fri. Tolleren er en rase som 
skal screenes for HD. Å røntge albuer er frivillig, vi ser en tendens til at stadig flere velger å 
også røntge albuene. 


Den vanligste anmerkningen ved øyenlysning er feilstilte øyehår/distichiasis som affiserer i 
snitt 13,2% av alle øyenlyste tollere (tall fra 2010-2012). Utover dette forekommer også noen 
få tilfeller av katarakt (oftest kortikal), forekomsten av PRA er synkende takket være gen- 
testing som har vært i bruk i noen år, men fremdeles forekommer et og annet tilfelle per år. 


Utover disse ikke-rasespesifikke sykdommene er det anslått at om lag 5% av alle tollere 
rammes av autoimmune sykdommer som i stor grad omtales med fellesbetegnelsen 
«tollersyken». Fram til i dag har det vært vanskelig å vite noe sikkert om forekomsten av 
tollersyke og andre mer sjeldne sykdommer hos tolleren som allergi, Addison, hjertefeil, etc. 
siden slike sykdommer ikke fanges opp i noe offisielt register og i liten grad innrapporteres til 
klubben. Derfor ble det i 2010 gjennomført en omfattende helseundersøkelse hos tolleren i 
samarbeid mellom Norsk Retrieverklubb og Norges Veterinærhøgskole for å kartlegge hva 
slags helseproblemer som affiserer norske tollere og i hvilken utstrekning de ulike lidelsene 
forekommer.> 


Forekomst av helseproblemer, sykdommer og/eller defekter hos tolleren 


Hofteleddsdysplasi (HD) 

Hofteleddsdysplasi betegner en utviklingsfeil i hofteleddet hvor leddhodet på lårbenet ikke 
passer inn i leddskålen slik at leddhodet blir liggende delvis utenfor leddskåla. Tilstanden kan 
ramme et eller begge hofteleddene. Diagnosegrad A og B er fri for HD. HD graderes med 
bokstavene C, D eller E for henholdsvis svak, middels og sterk grad av dysplasi. Det kan 
oppstå sekundærforandringer/forkalkninger i leddet som bemerkes i diagnosen. Det er krav 
om kjent HD-status for å få registrert valper etter tollere i Norge, og valper etter hunder med 
Sterk grad HD (E) registreres med avlssperre i NKK. 


Det er flere årsaker til at en hund får HD. I tillegg til et visst arvelig komponent, sannsynligvis 
av polygenetisk art, er det også andre faktorer som kan spille inn, f.eks. aktivitetsnivå, 
overvekt, ulike skader, foring og annen miljøpåvirkning både i mors liv, i løpet av de første 
leveukene og resten av hundens liv kan spille inn. En hund med hofteleddsdysplasi vil være 
utsatt for å utvikle forkalkning i leddet som følge av feilbelastning og slitasje, og dette vil 


3 


http://www.retrieverklubb.no/doc//raseraadene/raserad%20toller/Toller%20rapport%2001052011.pdf 

kunne gi økte plager. Hvorvidt en hund vil få kliniske symptomer og i hvilken alder disse vil 
vise seg, kommer an på graden av HD-diagnose og forkalkninger, men også hele hundens 
konstruksjon, funksjon og kondisjon. En hund med svak grad HD vil som regel ikke vise 
symptomer, og vil oftest kunne leve et helt normalt liv. 


Årlig får mellom 100 og 150 tollere utført hofteleddsrøntgen for å screene for HD. Andelen 
tollere som får diagnosen HD har de siste 20 årene ligget på om lag 15% av alle som 
røntges, det vil si at om lag 85% av tollerne som røntges er HD-frie. For de siste 5 årene er 
snittet med HD-frie tollere 87,5% (2008-2012). 


Data fra NKK viser følgende, når det gjelder HD-røntgen av toller 2000 - 2012: 


NKK reg. | Antall røntget av de | %røntget av 
År dette år registrerte dette år ant. reg. 
2000 197 122 62% 
2001 152 95 63% 
2002 219 125 57% 
2003 187 98 52% 
2004 237 124 52% 
2005 294 151 51% 
2006 225 110 49% 
2007 247 139 56% 
2008 312 151 48% 
2009 247 130 53% 
2010 312 138 44% 
2011 287 134 47% 
2012 290 126 43% 
Sum 3206 1643 51% 


Tallene for 2011 og 2012 forventes å øke etter hvert som hundene født disse årene blir 
røntget. De aller fleste tollerne som røntges får resultat fri, men noen får påvist HD: 


Reg. 
år Antall fri Antall svak | Antall middels Antall sterk 

2000 100 82% 15 12% 6 5% 1 1% 
2001 80 84% 8 8% 6 6 % 1 1% 
2002 111 89% 10 8% 3 2% 1 1% 
2003 83 85% 4 4% 8 8% 3 3% 
2004 108 87% 8 6 % 5 4% 3 2% 
2005 132 87% 12 8% 5 3% 2 1% 
2006 98 89% 9 8% 3 3% 0) 0% 

2007 116 | 83% 12 9% 6 4% 5 4% 
2008 133 | 88% 15 10% 3 2% 0 0% 
2009 118 | 91% 9 7% 2 2% 1 1% 
2010 117 | 85% 15 11% 3 2% 3 2% 
2011 108 | 81% 17 13% 7 5% 2 1% 
2012 105 | 83% 14 11% 5 4% 2 2% 
Sum | 1420 |86%| 148 |9% 62 4% 24 15% 


I 2009 kom det et nytt verktøy for å bekjempe HD. NKK har fått utviklet et program som 
beregner HD-indeks. Indeksen bygger på et omfattende materiale, og inkluderer 
opplysninger om slektningers HD-status i mange generasjoner”. Arvbarheten for HD er for 
tolleren beregnet til å være 0,28. Hunden vil, når den selv er røntget, få oppgitt en indeks, 
hvor tallet 100 til enhver tid er rasens gjennomsnitt. En hund som får en indeks på 100 
forventes og nedarve HD omtrent som gjennomsnittet på rasen, høyere indeks gir redusert 
sannsynlighet for avkom med HD. En hunds indekstall vil forandre seg når det kommer flere 
data inn i programmet og er ikke konstant. Programmet har innebygget en beregning av om 
man har tilstrekkelig data for den enkelte hund til at man kan være rimelig sikker på at 
indeks-tallet er korrekt. 


For tolleren er minimum sikkerhet beregnet til 0,65 (pr des. 2013. Det vil si at det er når den 
enkelte hund har fått en egen sikkerhet tilsvarende dette at man kan regne indeks-tallet som 
rimelig sikkert, jo høyere egen sikkerhet — jo mindre sannsynlig at indeks-tallet vil endre seg 
veldig mye over tid. 


Ved avl skal man legge sammen indeksen til tispen og hannhunden og dele tallet på to, det 
tallet man da får bør være 100 eller høyere. På den måten vil vi gradvis forbedre hoftehelsen 
på rasen vår. Det er en svakhet ved denne beregningen, i likhet med beregningen av 
innavlsgrad, at data fra andre land ikke kommer med. Det finnes eksempler på at samme 
hund har 2 vidt forskjellige indekstall, avhengig av hvilket lands ”DogWeb” som benyttes. 


For å bekjempe HD på rasen bør både oppdrettere og raseklubben vurdere å bruke indeks 
framfor hundens eget HD resultat ved vurdering rundt avl. 


Albueleddsartrose (AD) 
Albueleddsartrose kalles også albueleddsdysplasi (AD) og er en tilstand hvor det foreligger 


en utviklingsfeil i hundens albueledd. Det finnes flere ulike diagnoser her. Man vet ikke helt 
hvor stor betydning arv har for tilstanden, men det finnes et visst arvelig komponent. 


Statistikken for rasens 10 siste år, som beregnes å være 2708 hunder, viser at 339 hunder er 
røntget på albuene. Det tilsvarer 12,5 %. Av disse er 327 tollere fri (A), mens 8 tollere har 
svak grad(C), 2 har middels (D) og 2 har alvorlig grad (E). Det vil si at 96,5 % av tollerne som 


http://web2.nkk.no/wp-content/uploads/2012/01/hdIndex madsen.pdf 

er røntget er fri for AD. Det ikke er noe krav om kjent AD-status for å få registrert valper 
heller ikke for å få formidlet et kull gjennom retrieverklubbens valpeliste. 


Andelen tollere som er frirøntget for AD de siste 5 årene er 95,6%, så AD er et mindre 
problem på rasen enn HD. Dog vil en AD-diagnose kunne påvirke en hund i større grad enn 
en HD-diagnose pga. at albueleddet kan være mer utsatt for belastning enn hofteleddet. Det 
er flott at stadig flere på eget initiativ velger å også røntge albuene til sine tollere, slik at vi 
kan følge utviklingen av AD på rasen og unngå at det blir et problem. 


Øyesykdommer 

Tolleren er utsatt for enkelte arvelige øyelidelser som kan affisere hunden i ulik grad. Den 
vanligste øyelidelsen hos tollere i Norge per i dag er feilstilte øyehår (distichiasis) den 
diagnosen som forekommer oftest hos tollere som øyenlyses. De mer alvorlige sykdommene 
som PRA, colobom og katarakter som kan medføre blindhet er heldigvis sjeldne, spesielt 
PRA har avtatt i hyppighet etter at det ble laget og tatt i bruk gentester for prcd-PRA på 
2000-tallet og norske oppdrettere har i all hovedsak vært flinke til å ta hundens dna-status for 
PRA (fri, bærer eller affisert) til etterretning i avlsarbeidet for å forhindre at det fødes affiserte 
hunder. 


Forekomsten av distichiasis (= feilstilte øyenhår som ligger inn mot øyet) er relativt hyppig 
hos tolleren. I 2010 hadde 17,2 % av alle øyenlyste tollere denne diagnosen, i 2011 var det 
15,9 % og i 2012 6,5 %. Distichiasis klassifiseres som Mild, Moderat eller Uttalt, og det kan 
være alt fra ett eneste feilstilt hår eller mange feilstilte eller harde hår som gir en kraftig 
irritasjon av slimhinnen i øyet. Gruppen av øyenlysere sier at: "Hunder med uttalt grad av 
distichiasis/trichiasis som ikke er forenlige med sunnhet bør ikke brukes i avl. Hunder med 
milde og moderate forandringer kan brukes, men bør fortrinnsvis pares med hunder fri for 
lidelsen.” 


Progressiv Retinal Atrofi (PRA) er en sykdom som gir en gradvis ødeleggelse av netthinnen i 
hundens øye slik at hunden til slutt blir totalt blind. Sykdommen lar seg ofte ikke påvise før 
hunden er godt voksen, og dette har vært problematisk siden mange hunder har fått flere kull 
før de får diagnosen og dermed har fått spre sykdomsgenet videre. PRA nedarves med en 
recessiv arvegang, det vil si at begge foreldre må være bærere av genet for PRA for at de 
skal kunne gi valper som utvikler sykdommen. Norsk Retrieverklubb anbefaler i dag at alle 
tollere som brukes i avl gentestes for prcd-PRA, med mindre deres status er gitt pga. 
foreldrenes genotyper, slik at en vet om de er fri (Normal/Clear), anleggsbærere (Carrier) 
eller affiserte (Affected). For å forhindre at det fødes valper som kan utvikle PRA, må hunder 
som er anleggsbærere eller affiserte kun pares med hunder som er fri (Normal/Clear). 


Det foreligger også gentester for Collie Eye Anomaly (CEA-CH) for tollere. CEA er en 
samlebetegnelse for flere forskjellige arvelige øyelidelser som i all hovedsak rammer 
gjeterhundrasene collie, shetland sheepdog, border collie og bearded collie, men også 
enkelte andre raser som blant annet toller. Den vanligste formen for CEA er chorioretinal 
dysplasi (CRD) men også colobom kan forekomme. I alvorlige former kan både CRD og 
colobom gjøre hunden blind. Det foreligger ingen klare tall på hvor mange tollere som er 
bærer av CEA, men anslag ligger på rundt 5% bærere og 0,5% som er affisert av CEA i en 
eller annen form. Det foreligger ingen krav om dna-testing for CEA, men det anbefales at 


14 
Norsk Retrieverklubb 


RAS for Nova Scotia Duck Tolling Retriever 


hunder som testes og får status som bærer (Carrier) eller affisert (Affected) kun pares med 
hunder som har status som fri for CEA (Normal/Clear). 


Tollere kan også affiseres av katarakt (på folkemunne ofte kalt grå stær) i øyets linse, og da 
som oftest den kortikale delen. Noen former for katarakt antas å være arvelige, mens andre 
antas å ikke nedarves videre. Hunder med en katarakt som antas å være av en arvelig form 
anbefales ekskludert fra videre avl. 


Gruppen av norske autoriserte øyenlysere har utgitt egne avlsanbefalinger?. På de første 
sidene beskrives generelle avlsanbefalinger for alle raser for både medfødte og ervervede 
sykdommer. Lengre bak kommer det råd for alle retrievere og tolleren spesielt. 


Autoimmune sykdommer 
Med autoimmune sykdommer mener man sykdommer hvor hundens immunforsvar 


«angriper» ett eller flere organer i sin egen kropp, og symptomene vil kunne variere avhengig 
av hvilke(t) organ som rammes. Autoimmune sykdommer ses oftere i populasjoner hvor en 
har en relativt liten genpool, slik som er tilfellet for tollerne som har sitt utspring fra kun en 
håndfull hunder da den ble offisielt godkjent som rase i 1945. En viktig del av tollerens 
historie er utbruddene av valpesyke i 1908 og 1912 i Canada, som reduserte antall hunder til 
bare et fåtall individer. En teori er at anlegget for autoimmune sykdommer i vår moderne 
toller kan være et resultat av den tidligere tollerens evne til å overleve disse utbruddene av 
valpesyke?. En veldig effektiv immunrespons mot ett virus eller andre patogener kan føre til 
at kroppen initierer en autoimmun respons”. 


Man omtaler ofte de autoimmune sykdommene som rammer tollere med fellesbetegnelsen 
«tollersyken», men dette begrepet kan være misvisende da det er flere ulike typer 
autoimmune sykdommer som kan ramme tolleren, og de har ulike prognoser. * Man antar at 
om lag 5% av alle tollere rammes av autoimmune sykdommer, og utvikling av sykdommene 
avhenger av både genetikk og miljø. De deles inn i tre hovedtyper; steroid-responsiv artritt- 
meningitt (SRMA) som er en form for aseptisk hjernehinnebetennelse, systemisk lupus 
erytematosus (SLE)- lignende type som kallas imnmun-mediert reumatisk sykdom (IMRD) 
som er reumatisk verk i leddene, samt Addisons sykdom. I den Skandinaviske populasjonen 
virker det som om SRMA og IMRD er det vanligste, mens det virker som om Addisons 
sykdom er vanligst i USA og Canada. 


SRMA 

Hunder som rammes av SRMA utvikler kraftig smerte i nakken, feber og stølhet. 
Sykdommen bryter oftest ut mellom 4-19 måneders alder. Alle hunder har normale nivåer av 
anti-nukleære antistoffer og omtales som ANA-negative. 

IMRD 

IMRD karakteriseres av stølhet (i hovedsak etter å ha vært inaktive), smerter i ledd og 
muskler. Iblant ser man feber og hudproblemer. Sykdommen bryter oftest ut mellom 2-6 års 
alder. De fleste hunder har høye konsentrasjoner av anti-nukleære antistoffer (ANA) og 
omtales som ANA-positive. 


5 


http://www.retrieverklubb.no/doc//raseraadene/raseraad%2Qgolden/Retningslinjer%20avl/Avlsanbefalinger% 
202012%20%200yne%20revidert%202012%5B1%5D.pdf 

Autoimmune sykdommer er kroniske, men mange av de hundene som rammes responderer 
bra på inmundempende midler i form av glukokortikoider (kortison). I den akutte fasen 
kreves ofte høye doser over lengre tid, etter hvert trapper man gradvis ned til en dose som er 
så lav som mulig uten at symptomene kommer tilbake. Nedtrappingen må foregå veldig 
sakte for å unngå sekundær binyrebarksvikt (mangelfull produksjon av kroppens egne 
glukokortikoid, cortisol). Noen hunder kan trappe helt ned og leve resten av livet uten 
kortison, men tilbakefall er vanlig og noen hunder må stå på en vedlikeholdsdose med 
kortison resten av livet. 


Når det gjelder avl på hunder rammet av en autoimmun sykdom og deres slektninger har 
man følgende anbefalinger: 


o Hunder med autoimmun sykdom skal ikke avles på. 


o Hund med helsøsken, avkom, eller forelder med autoimmun sykdom skal ikke 
kombineres med hund som har helsøsken, avkom, eller forelder med autoimmun 
sykdom. 


o Hund som har avkom med autoimmun sykdom i minst to kombinasjoner skal ikke 
brukes mer avl. 


Addisons sykdom og Juvenile Addisons sjukdom (JADD) 

Addisons sykdom betegnes ved at binyrebarken ikke produserer nok av de adrenokortikale 
hormonene, deriblant cortisol, og man får en binyrebarksvikt. Binyrebarksvikt kan også 
oppstå sekundært ved for eksempel en for brå seponering av kortison hos en hund som har 
blitt medisinert med kortison over lengre tid, men ved Addisons sykdom skyldes svikten at 
binyrebarken skades slik at produksjonen av hormonene opphører gradvis. Dette gjør også 
at sykdommen kommer snikende, og typiske symptomer kan være kvalme, dårlig appetitt, 
vekttap og atferdsendringer, før den plutselig kulminerer i en total svikt, noe man kaller en 
binyrebarkkrise eller Addison-krise. Symptomene på en slik krise er blodtrykksfall (pga. 
dehydrering/væsketap), hunden blir alvorlig syk og må ha øyeblikkelig behandling med 
kortison og intravenøs væsketilførsel. 


Hos tollere i USA og Canada har man sett tilfeller av en type Addison som rammer unge 
hunder, og den har derfor fått navnet Juvenile Addison's Disease (JADD). JADD har kun blitt 
rapportert i sjeldne tilfeller i Skandinavia, og det kan derfor kanskje være grunn til å tro at det 
er mindre vanlig her enn i USA. Det finnes gentester som kan gi en pekepinn på om en hund 
er bærer av genet som er assosiert med JADD. Dersom man tester skal man ta hensyn til 
resultatet. 


Når det gjelder avl på hunder rammet av Addison eller JADD og deres slektninger har man 
følgende anbefalinger: 


o Hunder med Addison eller JADD skal ikke avles på. 


o Hund som testes som sannsynlig bærer (Probable carrier) for JADD skal kun parres 
med hund som testes som sannsynlig fri (Probable clear). 

Andre sykdommer 

Chondrodysplasi 

Chondrodysplasi (CHO) er en sykdom som påvirker veksten og utviklingen av ben og brusk, 
som igjen fører til uproposjonell dvergvekst. Voksne hunder med CHO har ofte korte og noe 
krokete frambein, mens resten av kroppen er normal. Det varierer hvor hardt hundene 
rammes, noen synes det knapt på mens andre har så store problemer at de må avlives. 
CHO er en arvelig sykdom som nedarves autosomalt recessivt, det vil si at begge foreldrene 
må være bærere av genet for at sykdommen skal kunne bryte ut. Per i dag finns det ingen 
gentest for dette, men er under utvikling. 


Raserådet følger med på forskning og utviklingen rundt denne sykdommen, og ønsker å 
inkludere den i neste helseundersøkelse for å få en oversikt over omfanget i Norge. 


o Hunder med chondrodysplasi skal ikke brukes i avl 


Utover de nevnte sykdommene kan også tollere rammes av andre ikke rasespesifikke 
sykdommer, som for eksempel allergi, hypotyreose (lavt stoffskifte), kreft, hjertefeil, nyresvikt, 
medfødte misdannelser som ganespalte og navlebrokk. 


Det skal kun avles på klinisk friske hunder, men det kan være vanskelig å fastslå hvilke 
sykdommer en hund eventuelt er bærer av, dersom det påvises sykdom i nær familie. 


Helseundersøkelsen hos toller som ble gjennomført i 2010 tok for seg en rekke andre 
sykdommer enn de som registreres hos NKK (HD, AA og øyesykdommer) og den kan derfor 
gi et større og bedre bilde på hva slags helsemessige utfordringer tollerrasen har i dag. Dog 
påpekes følgende i undersøkelsens innledning: 


I Tollerundersøkelsen ble det i overkant av 400 besvarelser og det er et bra grunnlag for en 
helseundersøkelse. Det er imidlertid en forutsetning at de som har svart er representative for 
rasen, og har svart "upåvirket av” hundens faktiske helse og atferd. Dersom de som har svart 
har en overvekt av friske hunder vil undersøkelsen vise at rasen er friskere enn den er, og 
tilsvarende, dersom det er en overvekt av hunder med "anmerkninger ”, vil en tro at 
forekomsten er høyere enn det som er tilfellet.” 


Det vises for øvrig til undersøkelsens innhold (se note 8). 


Forekomst av reproduksjonsproblemer 

Dette har man pr i dag dessverre ingen oversikt over. Det synes dog ikke å være problemer 
av spesiell art tilknyttet avl på tolleren, de langt fleste pares på naturligvis og føder ved 
naturlig fødsel. Forsikringsstatistikk viser at tolleren har mindre eller like stor risiko som alle 
andre raser for å ha problemer med reproduksjon. 

Beskrivelse av kortsiktige og langsiktige mål 
Langsiktig mål 


o Redusere mengden sykdom og defekter i rasen. 


Kortsiktige mål 


e Redusere mengden hunder med HD. 

e Redusere mengden øyesykdommer. 

e Det skal ikke forekomme hunder rammet av PRA. 

e Få en oversikt over antall hunder med autoimmune sykdommer for å kunne se 
om forekomsten av dette øker eller synker. 

e Redusere antall hunder som rammes av autoimmune sykdommer 

e Få en oversikt over forekomsten av chondrodysplasi 


Prioritering og strategi for å nå målene 


Oppmuntre til at alle hunder HD-røntges. 

Oppmuntre til at hunder også røntges for AD samtidig som HD 

Oppmuntre til at flere hunder øyelyses. 

Kreve at alle avlsdyr er testet for prcd-PRA, samt att minst ett av foreldredyrene har 
status Normal/Clear. 

Hunder med autoimmun sykdom skal ikke avles på. 

Hund med helsøsken, avkom, eller forelder med autoimmun sykdom skal ikke 
kombineres med hund som har helsøsken, avkom, eller forelder med autoimmun 
sykdom. 

Hund som har avkom med autoimmun sykdom i minst to kombinasjoner skal ikke 
brukes mer avl. 

Raserådet skal opprette en offentlig liste, på frivillig basis, over hunder som er 
rammet av autoimmun sykdom. 

Utelukkende klinisk friske hunder skal avles på 

Inkludere Chondrodysplasi i neste helseundersøkelse. 

Drive opplysningsarbeid gjennom Retrievernytt, hjemmeside og andre aktuelle 
kanaler. 

Arrangere og delta på oppdretterseminarer, konferanser, foredrag. 

Samarbeid med SLU/veterinærer om videre forskning. 

Gjennomføre ny helseundersøkelse i 2015. 


Mentalitet og bruksegenskaper 


Jaktprøver, bruksprøver og mentaltester 

I rasestandarden står det om adferd/temperament: Intelligent, lettlært, meget utholdende. 
Sterk og dyktig svømmer med en naturlig og intens lyst til å apportere på land og fra vann, 
alltid på sprang for det minste tegn på at noe skal apporteres. Den sterke apport- og lekelyst 
er egenskaper som er vesentlige for den såkalte tollingen, som på norsk kan oversettes til 
lokking eller luring. 

Helseundersøkelsen gjort i 2010 viser at 37 % (n= 401 svar) oppgir at de er aktive med 
lydighet, 22 % med retrieverjakt, 12 % med blodspor, 12 % med bruksprøver, 10 % med 
agility, og 2,5 % med redningshund. 


Jaktprøver 

Jaktprøver for retrievere er i Norge felles for og åpne for alle retrieverrasene. Tolleren er den 
eneste av retrieverrasene som tradisjonelt også har en funksjon før skuddet, ved å lokke 
andefugl inn på skuddhold. På ordinære jaktprøver for retrievere testes hundene utelukkende 
på arbeid etter skudd. 


I Danmark og Sverige er det fra henholdsvis 2006 og 2007 arrangert offisielle 
tollingjaktprøver, med fokus på bedømmelse av tollerens særegne egenskaper og 
arbeidsområde. En del norskeide hunder har også deltatt og tatt premiering på disse 
prøvene. | hovedsak er dette hunder som også er startet og premiert på ordinære 
retrieverjaktorøver her i Norge. Det er de senere år blitt arrangert uoffisielle tollingjaktprøver i 
Norge, i forbindelse med den årlige spesialutstillingen i pinsen, med ca. 15 startende hunder 
årlig. 


Totalt har 61 hunder startet på offisielle jaktprøver i Norge i perioden 1995 — 2012. Disse 
står samlet for 227 starter, og 16 hunder har 5 eller flere starter. 2/3 av hundene er tisper. 


6 hunder har startet i Åpen klasse (AK), hvorav 3 er blitt premiert, 2 med 1 premie. 


Bare 1 hund har hittil startet i Eliteklassen (EK), denne ble også i 2011 den første norskeide 
toller som tok en 1. premie i EK. Samme hund har også startet på og fått godkjent praktisk 
jaktprøve — som eneste toller i Norge. 


To tollere startet et par ganger i 1995, deretter må man til 2001 før tollere igjen var å se på 
jaktprøvene. Dette året startet 6 hunder på til sammen 13 prøver. 3 av disse hundene var i 
svensk eie og av svensk oppdrett, og stod for 9 av startene. 1 hund gikk til premiering i 2001 
— en 3 premie. Denne hunden var svensk. I 2004 startet 3 hunder på til sammen 3 prøver, og 
i 2007 startet 1 hund 1 gang. I 2008 øker antall hunder voldsomt, og starter 81 ganger. Dette 
er antageligvis en effekt av endringer som innebar at Begynnerklassen (tidligere 
Unghundklasse og Nybegynnerklasse) nå skulle foregå med dummy og ikke vilt. 


I 2009, 2010, 2011 og 2012 ligger antall starter stabilt på ca. 30 i året. 


Tabell 2. Viser antall starter og resultat på offisielle Retrieverjaktprøver perioden 2008 — 2012. Siden en 
hund kan starte mange ganger er antall hunder og antall starter ulike. 


* = praktisk jaktprøve 


ÅR Antall |BK |AK |EK | Antall |Opr | 3pr | 2 1 Prosent Prosent 
hunder starter pr |pr | premiering | 1 pr. 

2008 | 23 74 |7 0 81 61 |13 |3 4 25% 50 

2009 | 11 24 |7 0 31 2-7 7 5 61 % 16 % 

2010 | 13 27 |4 1 32 11 |11 |4 6 66 % 19% 
2011 | 17 22 |5 0 27 14 |5 4 4 41% 15% 
2012 | 16 26 |3 3 32 21 15 3 3 34 % 9% 
Bruksprøver 


Tolleren har en svært god nese og passe størrelse, noe som har ført til at det i dag er tollere i 
aktiv tjeneste både hos tollvesen, politi og i forsvaret. 


Mange tollere stiller på blodsporprøver. Blodsporresultater fra 1.05.06 til 26.06.13 viser at det 
er 318 starter med tollere på prøve. Mange hunder har stilt flere gonger, og det var 74 ulike 
individer. 78 % av startene har gitt premiering, der 55 % har gått til 1 pr. Mange av de 
startede hundene innehar også tittelen N VCH. En toller er også Norgesmester i blodspor. 


I ettersøkshundregisteret (dogweb) er det registrert 24 stk. godkjente ettersøkshunder. 


Som den dyktig alllound hunden tolleren er blir også mange startet i agility, lydighet, 
rallylydighet, bruks (NBF) og freestyle. I alle grener gjør tolleren det bra og konkurrerer på 
øverste nivå, og/eller har oppnådd titler. Den første offisielle championen i rallylydighet er en 
toller! 


Interessen for å utdanne tollere som redningshund virker å være økende. Det er positivt 
mange tollere som er godkjent eller under trening mot godkjenning som redningshunder. 

I helseundersøkelsen fra 2010 er det 10 stk. (2,5 %) som oppgir at de er aktive med 
redningshund. Innhentet tall andre halvdel 2013 viser at minst 8 hunder er godkjente 
redningshunder (sommer, lavine el. begge deler). En er godkjent ruinhund i tillegg. 3 hunder 
har sommeren 2013 bestått Ukens arbeid A (sommer), og har igjen 1 el. 2 søksprøver før 
godkjenning. I tillegg til disse 3 er ytterligere 9 hunder B-godkjente. 2 unge hunder er c- 
godkjent lavine. Det finnes ikke statistikk som viser hvor mange som er under trening mot 
godkjenning på lavere nivå. 


Mentaltester 

I regi av rase- og hundeklubber knyttet til NKK arrangeres det tre typer mentaltester som 
tollere kan delta på. Karaktertest (K-test), mentalbeskrivelse hund (MH), funksjonsanalyse 
(FA). Vi mangler oversikt over hvor mange tollere som har deltatt på K-test og FA. MH har vi 
klart å få gode data på fra Norge, samt at vi kan bruke omfattende data fra Sverige til å 
belyse/bekrefte det vi ser i Norge. 


I Norge er det pr. oktober 2013 beskrevet (minst) 72 hunder. Dette er alle hunder som bor i 
Norge. Noen få av disse er beskrevet i Sverige. Raserådet har i perioden 2011-2013 hatt 
mentalbeskriving på Hauerseter Leir. 

Tabell 3. Oversikt over antall deltakere på MH 2011-2013 


År 2011 2012 2013 Ikke Totalt 
registrert i 
(til nov. 13) dogweb 
Antall 
Kjent mental 
status 


Antall hanner 
Antall tisper 


Beskriver avbryter 


Oversikt over og resultatene for de beskrevne tollerne er innhentet av raserådet (dogweb og 
raserådet sine MH i 2011-2013), ved direkte kontakt til eiere med testet hund og via 
hjemmesider der resultatet er lagt ut. 


Antall tollere som blir MH-beskrevet øker når Raserådet Toller arrangerer egne MH. I tillegg 
er det noen oppdrettere og hundeeiere som har gått MH med sine hunder hos andre 
arrangører, eller har vært i Sverige og testet sine tollere. 29 tollere er ikke registrert i 
dogweb. 


Hvordan står det så til med den norske tolleren? 
Av i alt minst 72 hunder som har gjennomført MH, er resultatene for 69 av disse lagt inn i en 


beskrivingsprotokoll. Se vedlegg nr. 1. Det er på bakgrunn av resultatene regnet ut 
gjennomsnittet for de testa hundene. 


Oppsummert kan en si at tolleren som bor i Norge viser mye av de samme reaksjonene på 
de ulike momentene som den ”svenske” tolleren. Gjennomsnittstallene som er brukt i 
vedlegget er hentet fra SKK, avlsdata, og er oppgitt for 2012. Vedlegg 1. 

BPH 

I 2012 ble det i Sverige innført en ny mentalbeskrivning — BPH (Beteende personlighet 
Hund). I 2012 ble det beskrevet 112 tollere. Beskrivningen er så ny at det enda ikke er 
trukket noen konklusjoner av resultatene. BPH skal som MH foregå på godkjente baner. I 
Norge finnes det ikke godkjente baner, el. personer som er utdannet innen BPH. 


Det er forventet at BPH over litt tid vil bli den foretrukne måten å få sine hunder beskrevet på 
for andre raser enn de typiske brukshundrasene (SKK). 


Mentalitet og bruksegenskaper i forhold til rasestandarden 
Rasestandarden beskriver tolleren som en intelligent, lettdressert hund med stor utholdenhet 
og apporteringslyst. Den skal være en solid svømmer med god pels som tåler arbeid i kaldt 

vann og kjølig vær, og alltid være klar for å arbeide både på land og til vanns. Tolleren skal 
arbeide raskt og effektivt, med hodet lavt omtrent på linje med ryggen mens halen føres høyt 
og i ivrig bevegelse. Det raske og lekfulle bevegelsesmønsteret kombinert med sterk 
apporteringslyst og arbeidsvilje er avgjørende for tollens unike arbeidsfunksjon under 
tradisjonell tollingjakt. Egenskaper som i tillegg er svært viktige er hundens evne til å være 
stille og forholde seg passiv når jakten krever det. Hunden skal altså inneha en mentalitet 
som gjør at den evner å arbeide eksplosivt med høy intensitet og stress over lang tid, 
kombinert med passive perioder hvor den skal forholde seg helt rolig. 


Man kan se at mange tollere har et høyt stressnivå, dårlig evne til å koble av og lav terskel 
for lyd. Dette er ofte relatert til hvordan hunden er oppdratt, men stressnivå og terskel for lyd 
er også egenskaper som er delvis genetisk betinget — og som det derfor er ytterst viktig at 
vektlegges i det videre avlsarbeidet. Mange som kjøper seg en toller har ingen spesielle 
tanker om å drive aktivt innenfor jakt eller brukshundarbeid, men er mer ute etter en 
«familiehund» til turer, kos og selskap. I denne forbindelse er det likevel viktig å fokusere på 
at det langt på vei er de fremavlede jaktegenskapene som også gjør tolleren egnet som en 
aktiv familiehund. 


Beskrivelse av kortsiktige og langsiktige mål - Jakt (funksjon) 

Tolleren er opprinnelig en jakthund og videre avlsarbeid bør først og fremst rettest mot å 
beholde de jaktlige egenskapene i rasen. Samtidig er de jaktlige egenskapene mye av 
grunnen til at tolleren er en allsidig brukshund som fungere godt til mange ulike aktiviteter. 
Arbeid mot å gjøre tolleren mindre redd og mer nysgjerrig vil gjøre den enda mer egnet til 
andre aktiviteter, og samtidig gi den gode mentale forutsetninger for å løse ulike «problemer» 
og utfordringer den treffer i hverdagen. 


Langsiktige mål 
e Arbeide for å få en større andel av avlsdyrene jaktpremierte. 
e Øke antall starter og antall startende hunder med ca. 50 % (60 starter fordelt på 
omkring 30 hunder). 
e Få fler startande i EK. 
e Få tollingjaktporøve godkjent som offisiell prøveform. 


Kortsiktige mål 
e Arrangere uoffisielle tollingjaktprøver, 3-4 per år fordelt over hele landet. 
e Få fler startende i AK. 
e Øke interessen for rasens jaktlige funksjon hos oppdrettere og eiere. 


Prioritering og strategi for å nå målene 
e Fortsette å promotere Lagkampen och rekruttering i forbindelse med denne. 
e Støtte de lokale aktivitetsgruppene. 
e Jobbe for å øke interessen for rasens jaktlige funksjon hos oppdrettere, 
hundeeiere og valpekjøpere ved å kontinuerlig informere om og fremholde 
tollerens jaktlige funksjon gjennom Raserådet sine informasjonskanaler. 

e  Starta opp igjen med Tollerfestivalen der man arrangerer en tollingjaktprøve. 
Helst i kombinasjon med en enkelutstilling for å få flere interesserte 
e Dele opp valpelisten slik at jaktmeritterte kombinasjoner fremheves. 


Beskrivelse av kortsiktige og langsiktige mål - Mentalitet 


Langsiktige mål 
e Øke det totale antall hunder som mentalbeskrives (MH, FA eller BPH). 
e Øke antall hunder med stor nysgjerrighet og redusere antall hunder med utpreget 
redsel. 


Kortsiktige mål 
e Øke antall hunder i avl som mentalbeskrives. 
e Øke kunnskapen om mentalbeskrivning og verdien av denne hos oppdrettere og 
hundeeiere. 


Prioritering og strategi for å nå målene 

e Det bør særlig rettes et fokus mot manglende nysgjerrighet og mot, vedvarende 
redsler og skuddfasthet i avlsarbeidet. 

e Fortsette å arrangere MH i regi av raserådet samt uppmuntre til deltagelse på 
øvrige mentalbeskrivninger som arrangeres rundt om i landet. 

e Bidra til å utdanne oppdrettere i, og øke interessen for hvorledes de skal bruke 
MH som et avlsredskap. Dette er særlig viktig med tanke på at det ikke er så 
mange hunder med kjent mental status i avl i Norge, og at oppdrettere har lite 
erfaring med bruk av MH i avlsarbeidet sitt. 


Atferd 

Det er viktig at hundene fungerer godt som familiehunder, både i familien og i samfunnet for 
øvrig. Det er en rekke atferdsproblemer som kan gå igjen, og det er en arvelig komponent i 
mye av dette (kilde NKK). Eksempler på problemer er separasjonsproblemer, 
aggresjon/utagering overfor andre hunder, aggresjon overfor mennesker (enten i familien 
eller overfor fremmede), ikke stuerene hunder, engstelse, nervøsitet, stress og bjeffing. 


Atferdsproblemer 

Det finnes ikke så mye materiale som omhandler atferdsproblemer hos tolleren i Norge. 
Raserådet fikk i 2010 gjennomført en undersøkelse i samarbeid med Norges 
Veterinærhøgskole. 


91% av 401 tollereiere er meget godt eller godt fornøyd med hundens generelle atferd. 
8 hunder er avlivet på grunn av uønsket adferd. 


15 % av hannhundene var kastrert, i 50 % av tilfellene var uønsket adferd oppgitt som årsak 
til kastreringen. 7 % av tispene var sterilisert, av disse var 87 % sterilisert på grunn av helse. 


Statistikk fra de to største forsikringsselskapene for hund gir imidlertid et noe annet bilde, 
spesielt når det gjelder død spesielt knyttet til atferdsmessige faktorer. Begge selskapenes 

statistikk viser at risikoen for død grunnet atferdsmessige faktorer er meget høy for toller 
sammenlignet med relativ risiko beregnet for alle raser. 


Dette er noe som raserådet tar meget alvorlig, og er noe som vi vil prioritere å finne ut av. 


Vi tar forbehold om at vi i arbeidet med denne utgaven av RAS ikke har hatt mulighet til å gå 
i dybden på tallene fra forsikringsselskapene, men det ønsker raserådet å ha som en 
prioritert oppgave i årene som kommer. 


Noen interessante data fra helseundersøkelsen: 


Jaktadferd 

I forhold til jaktlige egenskaper er den noen tall som utpeker seg. 20 % har liten/ingen 
bærelyst, 26 % av hundene viser ikke interesse for å jage vilt og 14 % viser sjelden interesse 
for dette. 9 % liker ikke å svømme. 17 % viser moderat til mye stress og 19 % avreagerer 
sent. 


Manglende bære- og jaktlyst, manglende mot til å svømme og mye stress er uønsket for en 
jakthund. Det er også mange hunder som blir oppfattet som stresset, og med dårlig evne til å 
avreagere. 


Mot og nysgjerrighet 

Noen prosenttall som utpeker seg fra undersøkelsen er at 88 % mener hunden er nysgjerrig. 
16,5 % mener at hunden ikke er kontaktsøkende. 83 % mener hunden er tøff, der 11 % 
oppfatter den som svært tøff. 50 % mener de har en pysete hund. 30 % mener de har en 
svært selvstendig hund. 

Individer som viser tegn på sterk angst og/eller nervøsitet bør ikke under noen omstendighet 
brukes i avl. 


Høye lyder 

15 % av hundene viser moderat til sterk angst/frykt for trafikkstøy. 21 % har moderat til sterk 
angst/frykt for tordenvær. Nesten 30 % viser angst/frykt for skudd/smell. 33 % har moderat til 
sterk angst for fyrverkeri. 


Videre avl bør skje på individer som ikke viser overdreven lydfølsomhet, det vil si som har 
sterke angstreaksjoner i forbindelse med høye lyder, som skudd/smell, torden og 
nyttårsraketter. 


Aggresjon 

Helseundersøkelsen viser at de aller fleste hundene sjelden el. aldri utagerer mot hunder av 
motsatt kjønn, hverken løse (96 %) el i bånd (94 %). Antall hunder som utagerer mot hund av 
samme kjønn når de er løse el. i bånd er noe høyre, noe som er helt som forventet. 

De fleste har sjelden eller aldri bitt andre hunder hverken av samme (93 %) eller motsatt 
kjønn (98 %). 

I forhold til uønsket adferd mot mennesker svarer 2,5 — 4 % at hunden har hatt uønsket 
adferd i noen situasjoner. 88- 89 % oppgir at hunden aldri har knurret mot mennesker i 
familien. Prosentandel hunder som knurrer er noe større for ukjente voksne og barn. 5 % 
oppgir at hunden flere ganger/ofte har glefset etter voksne i familien. 98-99 % har 
aldri/sjelden bitt mennesker (voksne og barn), dette gleder også fremmede mennesker. 
Rapportere biteepisoder knytter seg til fjerning av mat/godbit/leke/bytte. 


Oppdrettere bør også vise stor varsomhet ved bruk av individer i avl som viser sterk 
aggresjon mot andre hunder, og/eller utagerer mot mennesker. 


Beskrivelse av kortsiktige og langsiktige mål 


Prioritering og strategi for å nå målene 
e Følge opp indikatorer fra forsikringsselskapenes statistikk om tollerens atferd med en 
grundigere undersøkelse. 
e  Utføre en helse- og atferdsundersøkelse hvert 5. år for å følge utviklingen 


e Rette fokus mot nervøsitet/aggresjon hos det enkelte avlsdyret 

e Arrangeres egne/lokale avlskonferanser for tolleroppdrettere for å øke fokuset på 
hvilke egenskaper som bør forbedres i rasen for å beholde de opprinnelige 
egenskapene og samtidig bidra til at tolleren har en sunn mentalitet som gjør den til 
en velfungerende familiehund. Alternativt er det ønskelig med oppdretterseminar med 
noe rasespesifikk tid. 


Eksteriør 


Eksteriørbedømmelser 

I den overordnede målsetning står det at tolleren skal ha et eksteriør som gjør den egnet til å 
utføre sin funksjon som tollende og apporterende jakthund. Det er med det utgangspunkt at 
rasen er avlet fram, og i rasestandarden er det beskrevet hvordan rasens eksteriør skal 
være. Eksteriør er viktig for alle raser. Når man kjøper en hund av en bestemt rase, har man 
forventninger om hvilke egenskaper den skal ha, også med hensyn til eksteriør; Den skal se 
ut som en toller. 


Tolleren er den minste av retrieverrasene. Rasen kommer opprinnelig fra Canada, og 
rasestandarden til NKK? og FCI tar utgangspunkt i standarden slik den er bestemt av 
raseklubben i Canada. Det er gjort noen revideringer i den canadiske standard, den er 
tilgjengelig på hjemmesiden? til den Canadiske Tollerklubben. 


Eksteriørbedømmelser er en viktig del av avlsarbeidet, bedømmelsen i Norge foregår i all 
hovedsak på offisielle utstillinger. Det er en forutsetning at de dommerne som skal bedømme 


http://web2.nkk.no/wp-content/uploads/2012/02/Nova-scotia-duck-tolling-retriever-FCI-312.pdf 


http://www.toller.ca/standard.html 

rasen har tilstrekkelig kjennskap til rasen og rasestandarden. I Norge har vi foreløpig ingen 
eksteriørdommere som startet med toller, det vil si som hadde toller som ”egen rase” i sin 
utdanning. Det er ytterst få slike også i Norden og Europa forøvrig. I de første par tiårene 
etter at tolleren kom til denne delen av verden var det mange dommere som mente at rasen 
var vanskelig og dømme, man hadde ikke sett så mange tollere, og i tillegg tillot standarden 
ganske store variasjoner. Etterhvert har det kommet fram flere og flere dommere som har 
god eller meget god kjennskap til rasen, men fremdeles er det en del dommere som synes 
rasen er vanskelig å dømme. I 1995 ble det arrangert en dommerkonferanse for rasen i 
forbindelse med at den kjente canadiske dommeren og oppdretteren Alison Strang var i 
landet. 


I perioden 1.1.2008-1.6.2013 er det registrert utstillingsresultater for 718 forskjellige tollere i 
DogWeb. Mange av disse er stilt flere ganger i perioden, så totalt er det registrert vel 4.000 
utstillingsresultater i DogWeb i denne perioden. Blant disse 718 hundene er det en god del 
utenlandsregistrerte. 


Det er i perioden 1.1.2008-1.6.2013 delt ut 452 CERT, fordelt på 221 forskjellige hunder. 


16 hunder har i perioden fått bedømmelsen KIP (kan ikke premieres"), og 13 hunder har fått 
bedømmelsen 0 (diskvalifisert''). Dette har skjedd ved flere anledninger for enkelte av 
hundene. 


Det er kun delt ut 94 plasseringer med premieringen 3./Good eller dårligere i denne 
perioden. 


Det som kan trekkes ut av NKKs statistikk fra DogWeb er altså at det overveldende flertall av 


de 718 hundene som har blitt fremvist i perioden samsvarer så godt med rasestandarden at 
de er gitt premieringen 1/Excellent eller 2/Very Good på utstillinger. 


For perioden 1.1.2008-1.6.2013 gir dette følgende oversikt: 


Totalt Antall Antall Antall Antall Antall Antall 
antall utstilte Cert i tildelt premiegrad | premiegrad | premiegrad 
individer | perioden | Cert 3/Good 0 KIP 
4002 718 452 221 94 13 16 


Tatt i betraktning at mange tollere selges som rene familiehunder eller til folk som er mest 
interessert i bruksegenskaper, og det faktum at mange raser har meldt om nedgang i 
påmeldte på utstilling de senere årene, så har tollerne en god deltagerandel på utstilling. 718 
ulike hunder har deltatt, de har deltatt i snitt 5,6 ganger hver. 49 % av hundene født mellom 
2008 og 2013 har vært minst en gang på utstilling, basert på tall som dog ikke er fratrukket 
utenlandske deltagere. Men det er uansett en stor aktiv andel. Blant de utstilte hundene har 
31 % fått certifikat. 


http://web2.nkk.no/wp-content/uploads/2012/02/Utstillingregler-1-3-2013-versjon2 april-sistel.pdf 

Det bør jobbes for fortsatt høy deltagelse på utstilling, slik at vi får eksteriørbeskrevet flest 
mulig hunder. Oppdretterne må motivere valpekjøpere til å delta, og i fellesskap må vi ta vare 
på nye utstillere og jobbe for en trivelig, sosial og inkluderende atmosfære rundt ringen. Ved 
å bruke dommere med god kompetanse på rasen, det vil si dommere som bruker 
kvalitetskalaen slik den er ment å brukes og hvor utstillerne kan forstå hva dommeren 
vektlegger, så kan utstilling fortsette og ha god legitimitet i store deler av tollermiljøet. 
Utstilling kan da fungere både som et redskap i avlen og som en sosial møte- og 
konkurransearena. 


Tallene viser at de norske tollerne gjennomgående er av høy kvalitet, noe som også viser 
seg ved at de ofte hevder seg meget godt internasjonalt. 


Den norske tolleren er ikke delt opp i en utstillings og en jakttype, og med en så smal 
genpool er det viktig for rasen at vi unngår en slik deling også i framtiden. 


Et tema som gjennom alle år har kommet opp er størrelse, noen syns det blir for mange små 
hunder og noen syns det blir for mange store hunder. Standarden tillater et stort sprik av 
funksjonelle grunner. Nord og nordøst på Nova Scotia trengte man en ganske stor og kraftig 
hund som kunne svømme i urolig sjø og ved kraftige tidevannsstrømmer, i sørvest var det 
behov for en mindre og lettere type som kunne ta seg lett fram i våtområdene der. 
Standarden angir en idealhøyde for hanner på 48-51 cm, og for tisper 45-48 cm. For begge 
kjønn tillater man 2,5 cm over og under denne idealhøyden. De minste tispene kan altså 
være 42,5 cm, mens de største hannhundene kan være 53,5 cm. Raserådet bør vurdere om 
man skal få gjennomført noen planmessig måling for å se hvor man ligger størrelsesmessig, 
og for å kunne følge utviklingen over tid. 


Det er også meget viktig at oppdretterne selv tar utgangspunkt i rasestandardens beskrivelse 
av tolleren, for det er den som beskriver hvordan en toller skal se ut. Særlig oppdrettere med 
liten erfaring må være klar over at det er mye som ikke hører inn under RAS, mange emner 
som man skal sette seg inn i og ta hensyn til når det gjelder eksteriør, før man forsøker seg 
på avl. Eksteriør har sammenheng med helse og funksjon, det hjelper heller ikke om hunden 
er aldri så trivelig eller flink bruksmessig, dersom den har beveget seg helt vekk fra 
rasestandarden. Alison Strang og Gail MacMillans bok"? om tolleren gir mange eksempler på 
gode og rasetypiske hunder. Vi vil gjerne også vise til en artikkel av fagsjef i NKK/veterinær 
Astrid Indrebø"? som har fått tittelen ”Det skal være sunt å være vakker”, og artikkelens 
konklusjon er som følger: 


”Sunn konstruksjon er grunnlaget for sunn funksjon. Grove bittfeil og tannmangel, hengende 
øyelokk, framskutt skulder, steil overarm, lang lend, karpelend, avfallende kryss, hjulbent 
eller kuhaset — dette er uttrykk som brukes i utstillingsringen for å beskrive feil og som gir 
trekk i premiegrad. De beskriver ikke bare rene skjønnhetsfeil - men det er feil som i stor 
grad går ut over hundens funksjon og sunnhet. Det samme skal gjelde for alle raser: Det skal 
være sunt å være vakker!” 


og Alison Strang and Gail MacMililan ”The Nova Scotia Duck Tolling Retriever” (1996). Boken er under 


oppdatering og forventes å komme i ny utgave i 2014. 

Overdrevne eksteriørtrekk 
Tolleren er pr i dag en relativt sunn rase, uten overdrevne eksteriørtrekk. 


Tolleren er ikke på listen over raser som må observeres med hensyn til risiko for overdrevne 
eksteriørtrekk, de så kalte Rasespesifikke dommeranvisninger (BSI). 


Beskrivelse langsiktige mål 
e Tolleren skal fortsatt være én type, hunder som er sunne og funksjonelt bygget i 
samsvare med rasestandarden og som også har bruksegenskapene i behold. 
e Jobbe for at oppdrettere, dommere og hundeeierne kan rasestandarden og forstår 
sammenhengen mellom konstruksjon og funksjon. 
e Unngå overdrevne eksteriørtrekk hos rasen også i framtiden. 


Beskrivelse kortsiktige mål 
e — Minst 40 % av hundene skal eksteriørbeskrives på utstilling. 
e Andelen hunder som får KIP og 0 premie skal reduseres fra dagens nivå. 
e  Avgjøre om, i hvilken grad og når det skal gjøres målinger av høyde 
e Redusere antallet kull som ikke tilfredsstiller kravene for å stå på valpelisten. 


Prioritering og strategi for å nå målene 


Raserådet og Retrieverklubben bør ha som mål å bidra til kvalifiseringen av 
eksteriørdommere, gjennom å vurdere samarbeidsformer opp mot dommerstanden, om det 
skal utarbeides et eget rasekompendium og arrangeres ny dommerkonferanse. Man bør 
også se på behovet for at eksteriørdommere skal kunne få se hundene i forbindelse med 
tollingjaktprøver eller annet. Klubben bør også oppmuntre egnede kandidater med bakgrunn 
i rasen til å ta fatt på dommerutdanning. 


e Vurdere kravene til oppføring på hannhundliste, oppdretterliste og valpeliste i regi av 
NRK for å sikre at rasen fortsatt holder seg innenfor rasestandarden. 

e — Åpne for å søke velbegrunnede dispensasjoner fra utstillingskravet for å få oppført 
kull på valpelista dersom foreldre har gjennomført en mentaltest og/eller vist gode 
arbeidsegenskaper i andre bruksaktiviteter. 

e  Retrieverklubben må arrangere oppdretterseminarer, gi veiledning, og informasjon 
om aktuelle tema i Retrievernytt under spalten Toller i Fokus og på andre aktuelle 
fora. 

e  Veilede valpekjøpere om hvordan de skal finne fram til oppdretterne som følger 
retningslinjene fra Retrieverklubben og RAS. 

e Utarbeide informasjonsmateriale i form av et Rasekompendium beregnet på 
dommere og oppdrettere. 

Oppsummering 


Prioritering av viktige kortsiktige og langsiktige mål 


Skaffe oversikt over og redusere forekomsten av autoimmune sykdommer hos 
tolleren. 

Få økt den effektive populasjonsstørrelsen gjennom å få flere hannhunder i avl, 
unnvike samme eller lignende kombinasjoner samt minske innavlsgraden. 

Få tollingjaktorøve godkjent som offisiell prøveform i NKK. 

Jobbe for å øke interessen for rasens jaktlige funksjon hos oppdrettere, hundeeiere 
og valpekjøpere 

Øke det totale antall hunder som mentalbeskrives gjennom å øke kunnskapen om 
mentalbeskrivning og verdien av denne hos oppdrettere og hundeeiere. 
Undersøke nærmere forsikringsselskapenes statistikk over meget høy risikoen for 
død grunnet atferdsmessige faktorer for tollerne. 

Tolleren skal fortsatt være én type, hunder som er sunne og funksjonelt bygget i 
samsvare med rasestandarden og som også har bruksegenskapene i behold. 
Gjennomføre helseundersøkelse i 2015. 

Vedlegg 1 - Mentalbeskrivelse Hund, gjennomsnittscore 

Tabellen viser de ulike beskrivingsmomentene i MH satt inn i en intensitetsskala fra 1 til 5. 1 
betyr at hunden reagerer på momentet med lav intensitet mens 5 betyr at hunden reagerer 
med høy intensitet. I en del moment er høy intensitet å foretrekke, f.eks. for momentene 
nysgjerrighet og kontakt, mens det for skudd og redsel er ønskelig med lav intensitet. 


Tallene i de ulike kolonnene fra 1 til 5 viser antall hunder som har fått f.eks. tallet 1 osv. 
Gjennomsnittstall som viser størst ulikhet mellom «norske» og «svenske» tollere er merket 
med rødt. I forhold til plassering i intensitetsskalaen utgjør forskjellene 1 opp el. nedi i 
intensitet i forhold til de svenske gjennomsnittstallene. 

Gj.snitt | Gj.snitt 
Moment i MH Intensitetsskala 1 2 3 NO SE 
1 Kontakt 
1a Hilsing 3,7 3,8 
1b Samarbeide 3,5 3,5 
1c Håndtering 3,2 3,3 
2 Lek 
2a Lekelyst 3,8 4,1 
2b Griping 3,4 3,5 
2c Drakamp 2,7 2,8 
3 Jakt 
3a1 Forfølging 3 2,8 
3a2 Forfølging 3,3 3,1 
3b1 Griping 2,3 1,9 
3b2 Griping 2,8 2,5 
4 Aktivitet 

3,1 3 

5 Avstandslek 
5a Interesse 2,8 2,9 
5b Truer/Aggresjon 1,3 1,3 
5c Nysgjerrighet 2,4 2,7 
5d Lekelyst 2,6 2,4 
5e Samarbeide 2,2 2,3 
6 Overraskelse 
6a Redsel 3,2 3,2 
6b Trussel/aggresjon 1,9 1,8 
6c Nysgjerrighet 2,6 2,6 
6d Gjenstående redsel 2 2 
6e Gjenstående interesse 1,9 1,7 
7 Lydfølsomhet 
7a Redsel 3 3,2 
7b Nysgjerrighet 3,2 3,4 
7c Vedvarende redsel 1,6 1,6 
7d Vedvarende interesse 2,1 1,7 
8 Spøkelser 
8a Trussel/aggresjon 2,2 2,4 
8b Kontroll 3,7 3,9 
8c Redsel 27 3,4 
8d Nysgjerrighet 2,7 2,5 
8e Kontakt 2,9 3,2 
9Lek2 
9a Lekelyst 3,8 3,8 
9b Griping 3,3 3,3 
10 skudd 22 2,3 

